Die weg – Trommeltjie
Mei 6, 2017 trommeltjies
Om iemand aan die dood te verloor is onherroeplik en finaal, soms werk dit ook so in die lewe.
Ek dink net dis erger om iemand aan die lewe te verloor.
Dir onsekerheid van die situasie. Hoe weet jy of die een ok is of nie. Hoe weet jy of hy/sy lewe of dood is. Wanneer hou jy op hoop? Wag? Uit kyk? Droom?
Die dag toe ek my kind moes afteken in die hof het ek hom aan die lewe verloor. Hy was iewers vasgevang in tyd en ruimte, waar my bewuste oog hom nie kon waatneem nie. Tog het ek geweet hy bestaan en my lee hart het gesmag na n oomblik van weet, maar dis ikabod.
Soms verlaat ouers of n ouer n kind met n finaliteit wat n kind breek. Sy soeke en smagting na daatdie ouer arms bly leeg. Hy/sy wonder en hunker…… Die kind weet die ouer is iewers besig om n lewe te leef waar daar nie plek is vir jou nie.
Soms verlaat n vowasse kind sy/haar ouers en daardie ontsettende leemte en seer moet daardie ouer hart dra. Jy wat daardie kind in jou binneste gedra het, wat daardie kind gesoog het en skielik word jy verwerp. Is jy niks in die kind se oe. Miskien is jy nie hoog genoeg in aansien nie, miskien pas jy net nie in hulle prentjie in nie. Jy staan daat gestroop van jou ouer wees, alleen, tetwyl jy weet iewers is hierdie kind van jou besig met n lewe onbekend en ongedeeld met jou.
Die seer van nie weet nie, dink ek is baie erger as die seer van weet. Weet hy/sy is dood en onherroeplik uit hietdie aardse bestaan. Teenoor die nie weet van n lewe wat voortgaan iewers weg van jou, Klem op "NIE WEET NIE"
Hierdie is n wrede "truuk" wat die lewe op jou trek. Hierdie weet dat jy nie weet nie, die weet dat jy niks kan verander nie, die weet dat jy die verlang nie kan stil nie, omdat jy nie weet nie. Die soeke van oe en n hart as jy straat af stap, die pyn as jy n bekendheid wil herken in n figuur om net daarna ingekrimp te besef dit was n hersenskim.
Liewer dan n graf en die gat in jou wat huil oor die finaliteit van afskeid.
5 thoughts on "Die weg"
Mei 6, 2017 om 8:09 nm
Ek kan nie eers begin om te dink hoe dit moes voel nie.
Mei 7, 2017 om 9:02 vm
So baie mense moet deur een of ander verlies aan die lewe gaan. Dink aan jou dogter se vriendin.
Mei 20, 2017 om 10:06 vm
Trommeltjies, die lewe is vol harde bene…. maar weet jy ons moet hulle maar kou… die pyn gee ons wysheid… dis so seer vir my om te lees hoe mense harde keuses MOES maak wat hulle harte so seer maak…